Mai mulți reprezentanți ai unor ONG-uri pentru protecția și susținerea drepturilor omului s-au adunat, sâmbătă, în Piața Universității, fiind ridicați de jandarmi, întrucât nu aveau autorizație.

Mai mulți reprezentanți ai unor ONG-uri pentru protecția și susținerea drepturilor omului s-au adunat, sâmbătă, în Piața Universității, fiind ridicați de jandarmi, întrucât nu aveau autorizație.

Oamenii, adepți ai mișcării Occupy România, s-au adunat în Piața Universității, motivând că zona este un simbol al libertății de exprimare.

Ei scandau lozinci împotriva sărăciei din România.

Acțiunea nu era autorizată, nefiind primită aprobare din partea Primăriei Capitalei. Oamenii au spus că lipsa unui răspuns la solicitarea lor de a organiza această acțiune în Piața Universității este o sfidare la adresa lor.

Participanții au fost ridicați de jandarmi, iar unii dintre ei, care s-au opus, au fost luați cu forța și duși la cele două dube de jandarmi prezente la fața locului. Ulterior, ei au fost duși la Secția 1 Poliție.

Purtătorul de cuvânt al Jandarmeriei Capitalei Georgian Enache a declarat, pentru MEDIAFAX, că oamenii au fost ridicați de jandarmi întrucât au refuzat să se legitimeze.

La secția de poliție urmează să fie identificați, a spus Enache.

Acțiunea a fost organizată pentru a marca Ziua Internațională a Drepturilor Omului, sărbătorită în 10 decembre, astfel de evenimente fiind desfășurate în orașe din diverse țări, în cadrul mișcării Occupy.